Tanel Bulitko on aretusühistus töötatud 15  aastaga suutnud käima lükata noorpullide kasvatuse, embrüosiirdamise ja eduka tõumullikamüügi. "1985. aastal oli Luigel suur põllumajandusnäitus. Luige baa­si direktor Koit Põld räägib siia­ni, et oli üks väike valge peaga poiss, kes jooksis lehmade jalge vahelt läbi," meenutab Tanel Bu­litko naerdes. Ta oli siis 12aas-tane ja esitles näitusel Kuusalu kolhoosi kaunimaid lehmi. Bulitkot võib nimetada sündi­nud loomakasvatajaks. 6-7aastasena mäletab ta end juba koos naabrilastega karjas käimas. Keskkooli  ajal, kui ta esialgu emale ja hiljem kogu farmi lüps­jatele suvel puhkust andis, olid tal sisse seatud raamatud, kus kirjas lehmade andmed, sugu­puud ja toodangud. Nii ei olnud kellelegi üllatus, kui pärast keskkooli läks Tanel riikliku tõulava stipendiaadi­na maaülikooli loomakasvatust õppima.